מלון סבוי (לונדון)

ממוזער|הכניסה למלון סבוי
**מלון סבוי** (באנגלית: **Savoy Hotel**) הוא בית מלון הממוקם בסטרנד, בסיטי של וסטמינסטר במרכז לונדון. הוא נבנה בידי האמרגן ריצ'רד ד'וילי קארט ומומן ברווחי אופרות גילברט וסאליבן שלו. המלון מכונה "המלון המפורסם ביותר בלונדון", והוא אחד מהמלונות היוקרתיים והמפוארים ביותר בלונדון, הוא כולל 268 חדרים ומשקיף על נופו של נהר התמזה אל מול Savoy Place ורציף התמזה.
## היסטוריה
המלון נפתח ב-6 באוגוסט 1889, והיה הראשון בקבוצת המסעדות והמלונות סבוי, שהייתה בבעלותה של משפחת קארט במשך למעלה ממאה שנה. היה זה גם מלון המותרות הראשון בבריטניה, שהציג תאורת חשמל ברחבי המלון, מעליות, אמבטיות בתוך רוב החדרים המרוהטים בפאר, מים זורמים קרים וחמים וחידושים אחרים. קארט שכר את המנהל סזאר ריץ ואת השף אוגוסט אסקופייה, שביססו נורמות חסרות תקדים של שירות, בידור והסעדה שמשכו משפחות מלוכה, אורחים שועי עולם, וסועדים עשירים נוספים. וינסטון צ'רצ'יל לקח תכופות את ממשלתו לאכול ארוחת צהריים במלון.

המלון היה ליוזמה המוצלחת ביותר של קארט. להקות המלון, Savoy Orpheans, ו-Savoy Havana Band, התפרסמו, ובדרנים אחרים (שהתארחו לעיתים קרובות בסבואה) כללו את ג'ורג' גרשווין, פרנק סינטרה, Lena Horne ונואל קאוורד. אורחים נודעים אחרים כללו את אדוארד השביעי, אנריקו קארוזו, צ'ארלי צ'פלין, הארי טרומן, ג'ודי גרלנד, בייב רות', לורנס אוליבייה, מרילין מונרו, ג'ון ויין, המפרי בוגארט, אליזבט טיילור, ברברה סטרייסנד, החיפושיות ורבים נוספים. ראש ממשלת ישראל בנימין נתניהו ורעייתו שרה נתניהו נוהגים להתארח במלון בביקוריהם בלונדון. הם אף תועדו אוכלים במסעדה הלא כשרה של השף גורדון רמזי במלון, דבר שגרם לסערה תקשורתית.

בינואר 2005 רכש את המלון הנסיך אל-וליד בן טלאל, באמצעות חברת ההחזקות שלו "קינגדום הולדינג קומפני"ץ תמורת 220 מיליון ליש"ט. כחלק מהנכס רכש הנסיך גם את המסעדה הצמודה למלון, "סימפונס אין דה סטראנד". בינואר 2006 רכש בן טלאל גם את רשת מלונות היוקרה Fairmont Hotels and Resorts, שמנהלת את המלון.

המלון נסגר בדצמבר 2007 בשל שיפוץ מקיף ופתח את דלתותיו מחדש באוקטובר 2010. עלות השיפוץ נאמדה ב-220 מיליון פאונד, היות שבעיה מבנית עיכבה את ביצועו, והוא הוגדר השיפוץ היקר בהיסטוריה של המלונאות.

## תמונות

קובץ:London Savoy entrance.jpg
קובץ:Savoy Hotel 03.jpg|מסעדת המלון
קובץ:Savoy Hotel Foyer - geograph.org.uk - 4519342.jpg|לובי המלון
קובץ:London Savoy sitting room.jpg|לובי
קובץ:London Savoy lobby.jpg|מבואה
קובץ:Savoy Hotel, London, in the Foyer-6089482890.jpg|פואיה
קובץ:Entrance to the Savoy Hotel, London - geograph.org.uk - 2281522.jpg|חזית המלון


## לקריאה נוספת

* Ainger, Michael (2002). Gilbert and Sullivan – A Dual Biography. Oxford: Oxford University Press. .
* Augustin, Andreas and Andrew Williamson (2002). Photography by Rupert Tenison. The Savoy, London, The Most Famous Hotels in the World series. 
* Beebe, Lucius. The Savoy of London. 1979
* Calman, Mel (1964). Savoy Sketchbook, Aztec Design. 
* Chapple, Kevin and Jane Thorne (eds) (1993). Reflected Light: The Story of the Savoy Theatre
* Contarini, Paulo. The Savoy Was My Oyster
* Dorelli, Peter; Craddock, Harry (1999). The Savoy Cocktail Book. 
* Jackson, Stanley (1964) The Savoy: the Romance of a Great Hotel. New York: LCCN 63-8604
* Jackson, Stanley (1989). The Savoy: A Century of Taste Frederick Muller
* MacKenzie, Compton (1953). The Savoy of London. London: George Harrap & Co.
* Nicol, Jean (1952) Meet me at the Savoy. London: Museum Press
* "Famous Hotels in the World - London: The Savoy". 4Hoteliers. 30 October 2006.


## קישורים חיצוניים

* 

* 
## הערות שוליים

סבוי (לונדון), מלון
סבוי (לונדון), מלון